La Federació Valenciana de Municipis i Províncies informa sobre les prevencions necessàries per a evitar problemes de salut a causa de les altes temperatures
06 de juliol 2018

![](/media/kd0cgup1/84c_cartel-fvmp.jpg)  

L'exposició a temperatures excessives pot provocar problemes de salut com a rampes, deshidratació, insolació o colps de calor. Per a prevenir aquests problemes la Conselleria de Sanitat Universal i Salut Pública ha publicat un programa amb l'objectiu de minimitzar els efectes negatius que la calor excessiva té sobre la salut de la població, especialment entre els col·lectius més vulnerables, com els xiquets, les persones majors, les embarassades o les persones amb malalties cròniques.

Es tracta d'un programa preventiu en el qual s'informa, tant a la població general com als professionals sanitaris, amb l'antelació suficient perquè en cas d'onada de calor es puguen adoptar les mesures de protecció adequades. Les zones d'interior són les que majors temperatures registraran durant els propers dies segons l'informe que proporciona la Federació Valenciana de Municipis i Províncies.

La FVMP també ha presentat una sèrie de consells nutricionals que ajudarien la població a sobrepassar amb menor risc les altes temperatures que es donaran a la Comunitat Valenciana durant els pròxims dies. El principal problema per al qual proposa solucions és la deshidratació. Per a això s’aconsella beure 1’5 litres d'aigua lleugerament freda, amb suc de llima, 1’5 cullerades soperes de sucre, mitjana cullerada de sal i mitja cullerada de bicarbonat, si no hi ha contraindicacions mèdiques prèvies. A més, avisa dels símptomes més comuns de deshidratació.

La Federació també adverteix dels riscos als quals s'enfronten els grups més vulnerables a les altes temperatures, que són les persones majors. Els ancians tenen menor capacitat de sudoració, i tenen reduïda la sensació de calor, per la qual cosa moltes vegades no actuen per a protegir-se. A més, tenen disminuïda la sensació de set, la qual cosa comporta també un major risc de deshidratació.​

​​​

*   [](http://www.facebook.com/sharer.php?u=https://aytosagunto.es/va/actualitat/la-federacio-valenciana-de-municipis-i-provincies-informa-sobre-les-prevencions-necessaries-per-a-evitar-problemes-de-salut-a-causa-de-les-altes-temperatures/ "Facebook")
*   [](http://twitter.com/share?url=https://aytosagunto.es/va/actualitat/la-federacio-valenciana-de-municipis-i-provincies-informa-sobre-les-prevencions-necessaries-per-a-evitar-problemes-de-salut-a-causa-de-les-altes-temperatures/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-federacio-valenciana-de-municipis-i-provincies-informa-sobre-les-prevencions-necessaries-per-a-evitar-problemes-de-salut-a-causa-de-les-altes-temperatures/ "Linked In")
*   [](mailto:?body=https://aytosagunto.es/va/actualitat/la-federacio-valenciana-de-municipis-i-provincies-informa-sobre-les-prevencions-necessaries-per-a-evitar-problemes-de-salut-a-causa-de-les-altes-temperatures/)